section_heading: Životopis
paragraph_text: Lavov pontifikat je bio kratak, ali obilježen nastojanjem da se odluke Trećeg carigradskog sabora primijene među zapadnim kršćanima. Iskoristivši Konstantinovu naklonost, Lav je pod papinsku vlast ponovno vratio odmetnutu ravensku nadbiskupiju. Njegova odluka da svog prethodnika, papu Honorija I., anatemizira zbog sklonosti monotelitskoj herezi je kasnije izazvala kontroverze vezane uz doktrinu o papinskoj nepogrešivosti.